H.O.S.T

H. O. S. T (digər adla H. O. S. T. Alliance) — 2007–2012-ci illərdə fəaliyyət göstərmiş, 8 musiqiçidən — AiD, Dərviş, Feck, Felon De Jure, ErranT, Jamal Ali, Qaraqan və Prometedən ibarət rep qrupu. H. O. S. T adı Hava, Od, Su, Torpaq sözlərinin qısaltmasıdır. Qrup 2007-ci ilin fevral ayında Bakı şəhərində yaranmışdır. Azərbaycanda alternativ musiqi mədəniyyətinin formalaşması və kütləviləşməsində bayraqdarlardan biri sayılır.

 Tarixi 

 Yaranma 
Qrupun yaranma tarixinə qədər də, üzvlər ayrılıqda rep fəaliyyəti ilə məşğul olub, konsertlərdə çıxış edib. Promete, Qaraqan, Jamal Ali, Felon De Jure daha öncə ayrı-ayrılıqda və ya birgə rep və beatmakerlik fəaliyyəti məşğul olublar. 2005–2006-cı illər ərzində əsası qoyulan Baku Clan uşaqlıq dostlarını özündə birləşdirib. Baku Clan'ın "Sənsiz (Love Story)" adlanan ilk hiti məhz o dövrdə yazılıb. Elə həmin dövrdə Baku Clan üzvləriylə yaxın dostluq əlaqələrinə malik olan PRoMete də SRB-nin (Sumqayıt Rep Birliyi) nəzdində çıxış edirdi. Birliyin yaradıcısı bir neçə konsert verməklə bərabər Baku Clan'la da bir sıra tracklər yazdırır. 2006-cı ilin dekabrında artıq sıx-sıx görüşməyə başlayan bu dost əhatəsi, yalnız repi yox, bir sıra digər məsələləri də müzakirə edə-edə ortaq nöqtələr və onları birləşdirən hədəflər tapır. Elə həmin müzakirələr və danışıqlar gələcəkdəki hərəkatın təməlini qoyur. 2007-ci il fevralın 13-də isə artıq bu dostluq əhatəsi yekdilliklə qərar verərək özünü – H. O. S. T Alliance adlandırır. Bu birliyə elə həmin dost əhatəsində olan Dərviş və AiD də daxil olur.

 2008–2012-ci illər: Populyarlıq 
Qrup üzvləri AiD və PRoMete 2009-cu ildə İsveçrədə baş tutan "Azərbaycan Günləri" adlı tədbirdə Azərbaycanı "Addım-addım", "Enigma", "Qurtul" və "Dinlə" trekləri ilə təmsil etmişlər.
Bu illərdə qrupun 50-dən çox konserti baş tutub ki, onların ən böyüyü də 2012-ci il, 4 mart tarixində Dəniz vağzalında keçirilmiş "Beşikdən Məzara" adlı konsertdir. İlk konsertləri isə 2007-ci ilin 9 dekabrında "Yuğ Dövlət Teatr"ında baş tutub. Əlavə olaraq da "Reinkarnasiya"(21.02.2009), "Rekviem"(2010), "Qısa Qapanma"(2011), "Biz İnsan Deyilik"(2011) kimi konsertlər ən yadda qalan və geniş auditoriyalı konsertlərdəndir.

 Dağılma 
Qrupun fəaliyyəti 2012-ci ildə üzvlərinin bəzilərinin solo fəaliyyətinin davam etməsinə baxmayaraq dayandırılmışdır.

 Albomlar 
 Proloq (2007)
 Qarada Qırmızı (2008)
 Qısa Qapanma (2009)
 EP v.01 (2009)
 Biz İnsan Deyilik (2010)
 14 (2011)
 İşıq (2011)

 Proloq 
Prodüsinq şirkətləriylə anlaşmayan və anlaşmaq da istəməyən qrup albomu pulsuz paylamağa qərar verir. Artıq ilin sonuna lazımi uğuru qazanan albomdakı bir çox treklər virus kimi yayılmağa başlayır. İlin sonunda isə yeni albom haqqında müzakirələr başlayır. Dekabrda keçirilən kiçik konsertdən sonra bu yöndə planlar konkretləşir. Artıq bir neçə treklər sinql kimi hazır olduğundan qrupun yeni albom ideasıyla bağlı fikirləri də yubanmır. Jamal Ali, Felon De Jure, Feck və ErranT təhsillə bağlı Türkiyədə olduğundan albom üzərində digər dördlük daha çox çalışır – PRoMete, Qaraqan, AiD və Dərviş.

Onsuz da planlaşdırılan tracklərin hazırlanma prosesi başlanır. "Həyatım Əllərimdə" və "How We Rappin`" sinqllarından sonra Alliance albom yazılışılarına başlayır.

Əvvəlcə "Propoqanda" treki ilə eyni adlandırılmaq istənən albom bir sıra müzakirədən sonra öz üz səhifəsində bu yazını tapır – "Proloq".

Alboma daxil olan mahnılar:

 Qaraqan, Felon De Jure, Errant — Xronika
 Qaraqan, Errant — Yenə tək
 Felon De Jure, Qaraqan — Bakı
 Aid, Feck — Gəl gedək
 Qaraqan, Felon De Jure, Errant — Propoqanda
 Qaraqan, Aid, Dərviş — Ümidlər qəbiristanlığı
 Qaraqan, Promete, Aid — Yorğun
 Qaraqan — Mənim qaranlığım
 Qaraqan, Aid, Jamal Ali — Neçə
 Qaraqan, Felon De Jure, Errant, Jamal Ali, Promete — Hava od su torpaq
 Qaraqan, Promete, Jamal Ali — İstəmirəm
 Felon De Jure, Qaraqan — Məni qaytar
 Qaraqan — Proza
 Qaraqan, Jamal Ali, Errant — Həyatım əllərimdə
 Felon De Jure, Errant, Qaraqan — How we Rappin'

 Ep v0.1 
Alboma daxil olan mahnılar:

 AiD — Sus və Dinlə
 AiD ft. ProMete — Bəstəkar
 AiD, ProMete ft. QaraQan — Enigma
 AiD — M (vokal Ayka)
 AiD ft. ProMete — Pıçıltı
 AiD ft. ProMete — Dinlə və Yoz
 ProMete — Adını Günəş Qoyacaq
 AiD ft. ProMete — Addım-Addım
 AiD ft. ProMete — Qurtul
 AiD ft. ProMete — Dövri-İntihar
 AiD ft. ProMete — Made in Baku (soundtrack)

 Filmoqrafiya 
 Sirat körpüsü (film, 2007)
 Qanadlarıma sığal çək (film, 2008)
 Yalançılar (film, 2008)

 İstinadlar 

 Xarici keçidlər 


 havaodsutorpaq — YouTube kanalı
 havaodsutorpaqtv — YouTube kanalı
 Qaradaqirmizi.com 
 PRo-Mete.com 
 PRoMete Blog 


Kateqoriya:Azərbaycanın hip-hop qrupları